KAHERAH - Presiden Palestin, Mahmud Abbas menggesa Israel menghentikan serangan darat di Semenanjung Gaza kerana ia akan menyebabkan lagi pertumpahan darah dan menyulitkan usaha bagi menamatkan konflik, menurut agensi berita rasmi MENA.

Kenyataan Abbas itu dibuat beberapa jam selepas Israel melancarkan serangan darat ketika angka korban di Gaza mencecah 247 orang awal hari ini.
“Israel perlu menamatkan operasi di Semenanjung Gaza," kata Abbas.

Semalam, Abbas menemui Presiden Mesir, Abdel Fattah al-Sisi ketika usaha diplomatik dipertingkatkan bagi menamatkan konflik antara Israel dan Hamas. - AFP