Dewan Bandaraya Kuala Lumpur (DBKL) akan melaksanakan Zon Sifar Gelandangan iaitu dalam kawasan radius 2 kilometer (km) dari simpang empat di hadapan pusat membeli-belah Lot 10.

Menteri Wilayah Persekutuan Datuk Seri Tengku Adnan Tengku Mansor dalam satu kenyataan hari ini berkata pemilihan kawasan ini adalah berasaskan kepada aspek tumpuan pelancong, kawasan perniagaan dan berada di pusat bandar Kuala Lumpur.

<strong>"Tindakan penguatkuasaan akan dilaksanakan di kawasan ini dengan mengenakan denda dan bayar serta-merta terhadap mereka yang memberi makanan dan derma serta melaksanakan proses mengangkut <a title="Gelandangan Bukan Penjenayah - Aktivis" href="http://mynewshub.my/main/2014/07/02/gelandangan-bukan-penjenayah-aktivis/" target="_blank">gelandangan</a> dan pengemis yang berada di kawasan berkenaan," menurut kenyataan itu.</strong>

<strong>Beliau juga menafikan sekeras-kerasnya terhadap dakwaan bahawa kerajaan bertindak zalim dan tidak berperikemanusiaan, sebaliknya tindakan tersebut adalah bagi membantu golongan gelandangan dan pengemis dengan kehidupan yang lebih baik dan sempurna.</strong>

<strong>"Usaha-usaha yang dilaksanakan ini juga adalah bagi memastikan keselesaan dan kesejahteraan warga kota sentiasa terpelihara serta aktiviti-aktiviti sindiket mengemis dapat dibanteras," katanya.</strong>

<strong>Undang-Undang Kecil Tahan Gelandangan Dan Pengemis Akan Diwujudkan</strong>

Tengku Adnan berkata pihak DBKL juga akan menggubal undang-undang kecil yang memberi kuasa kepada DBKL untuk menangkap golongan gelandangan dan <strong><a title="Kerajaan Pinda Akta Bertindak Ke Atas Pengemis" href="http://mynewshub.my/main/2014/06/04/kerajaan-pinda-akta-bertindak-ke-atas-pengemis/" target="_blank">pengemis</a></strong> yang berada dalam kawasan yang disebutkan.

"Gelandangan itu akan diserahkan kepada pihak yang berwajib untuk tindakan selanjutnya seperti Polis Diraja Malaysia (PDRM), Jabatan Imigresen, Jabatan Kebajikan Masyarakat, Agensi Anti Dadah Kebangsaan (AADK) dan pihak lain yang berkenaan," katanya.

Beliau berkata, pihak kementerian akan turut bekerjasama rapat dengan pertubuhan bukan kerajaan (NGO) yang aktif membantu golongan gelandangan bagi mewujudkan prosedur operasi standard (SOP) bagi memastikan masalah ini dapat diatasi.

Sehingga kini, DBKL telah mengenalpasti 12 NGO yang aktif memberi makanan kepada golongan gelandangan ini mengikut hari dan waktu, menurut Tengku Adnan.

"Lokasi popular untuk aktiviti ini ialah di Pasar Seni, Dataran Kota Raya, Stesen Bas Klang, Masjid India, Masjid Negara, Bangkok Bank, Jalan Tun H S Lee, Kota Raya, Pudu Sentral dan Hotel Swiss Garden di Jalan Pudu," katanya.

<strong>Kenalpasti Pusat Agihan Makanan Percuma Baharu</strong>

Tengku Adnan berkata pihak kementerian bersama DBKL akan mengenalpasti pusat pengagihan makanan yang sesuai kepada NGO terbabit dapat meneruskan aktiviti sukarelawan serta menderma makanan kepada golongan itu.

Menurut beliau, usaha ini juga mampu mengurangkan masalah kekotoran yang timbul akibat pembuangan sampah oleh golongan berkenaan.

"Pemilihan lokasi ini juga akan mengambil kira aspek yang akan memudahkan golongan gelandangan untuk pergi ke <strong><a title=" MBKT Sediakan 23 Lokasi Bazar Ramadan Di Kuala Terengganu" href="http://mynewshub.my/main/2014/06/30/mbkt-sediakan-23-lokasi-bazar-ramadan-di-kuala-terengganu/" target="_blank">lokasi</a></strong> berkenaan," katanya.

Satu lokasi yang sesuai juga akan dikenalpasti bagi penempatan golongan itu dengan menyediakan sebuah bangunan seperti konsep "Anjung Singgah" yang akan menyediakan beberapa kemudahan untuk golongan gelandangan.

<strong>"Premis itu akan bertindak menyediakan makanan yang berkhasiat secara percuma dan pihak NGO juga dialu-alukan untuk menyumbang makanan di pusat pengumpulan golongan tersebut.</strong>

<strong>"Menyediakan tempat rehat dan tidur bagi memberikan keselesaan dan keselamatan golongan gelandangan dan pusat rawatan kesihatan bagi memastikan tiada masalah penyakit berjangkit akan tersebar dalam kalangan mereka.</strong>

<strong>"Menyediakan pusat pendaftaran bersepadu yang akan merekodkan data berkenaan gelandangan dengan bantuan Jabatan Kebajikan Masyarakat antaranya data berkaitan maklumat diri dan waris.</strong>

<strong>"Premis itu juga akan menyediakan kemudahan riadah, dobi serta kaunseling bagi membantu gelandangan mendapatkan pekerjaan sesuai untuk memulihkan semula hidup mereka," katanya.</strong>

Tengku Adnan berkata, beliau amat menghargai usaha murni yang dilaksanakan oleh NGO-NGO yang terlibat dalam membantu golongan gelandangan itu.

<strong>Kementerian Akan Berbincang Dengan NGO Kenalpasti Lokasi</strong>

"Ketua Setiausaha Kementerian Wilayah Persekutuan akan berbincang dengan NGO terlibat pada Selasa depan bagi menetapkan lokasi bersesuaian untuk tujuan pengagihan makanan dan bantuan lain untuk dilaksanakan lebih sempurna," katanya.

Menurut beliau masalah gelandangan dan pengemis dilihat telah menyumbang kepada masalah kebersihan di ibu negara khususnya di lokasi tumpuan pelancong.

"Mereka tidur di tempat yang tidak sesuai di sekitar bandaraya <strong><a title="Kuala Lumpur Destinasi Pertama JPX" href="http://mynewshub.my/main/2014/06/17/kuala-lumpur-destinasi-pertama-jpx/" target="_blank">Kuala Lumpur</a></strong> dalam persekitaran yang tidak bersih dan terdedah kepada penyakit berjangkit.

"Manakala golongan pengemis pula, kebanyakannya meminta sedekah di hadapan kompleks perniagaan, tepi-tepi jalan dan sebagainya.. Kedua-dua faktir ini bukan sahaja menyumbang kepada masalah kebersihan, malah turut menyumbang pelbagai masalah lai," katanya.

Operasi Bersepadu Tahan Gelandangan Dan Pengemis

<strong>Pada tahun 2013, operasi bersepadu yang dilaksanakan DBKL telah berjaya menahan 965 orang gelandangan dan 125 orang daripada mereka adalah warga asing.</strong>

<strong>"Pada tahun ini sehingga Mei, seramai 117 orang berjaya ditahan menerusi operasi sama dan daripada jumlah itu, 21 orang adalah warga asing," katanya.</strong>

"Masalah gelandangan ini menjadi semakin rumit apabila mereka mempunyai kumpulan masing-masing yang menguasai kawasan tertentu. Masalah timbul apabila mereka berebut kawasan dan berlaku pergaduhan diantara mereka," katanya.

Tengku Adnan berkata antara faktor yang menyumbang kepada masalah gelandangan ialah tiada pekerjaan, miskin, masalah mental/kemurungan,/penyakit melarat, warga asing tiada pekerjaan, ketidakupayaan mengurus diri, ditinggalkan keluarga serta penagihan dadah/arak/bekas banduan dan warga emas.

"Kawasan “Hot Spot” masalah gelandangan di Kuala Lumpur ialah Mydin Kotaraya, Masjid Negara, Central Market, Menara Maybank dan Jalan Tuanku Abdul Rahman.

"Lokasi lain yang menjadi tumpuan ialah Jalan Masjid India, Jalan Tiong Nam (Chow Kit), Jalan Silang, Masjid Jamek, Bank Negara, Bulatan Sultan Mohamad dan Dataran Merdeka," katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>