<p style="text-align: justify;">Kinabatangan - Seorang pekerja ladang sawit maut selepas ditikam oleh rakan sekerja selepas berang dituduh mengganggu isteri mangsa dalam kejadian di rumah pekerja di ladang sawit Paris 3, Jalan Kinabatangan, petang semalam.</p>
<p style="text-align: justify;">Dalam kejadian pada jam 6 petang itu, mangsa warga Indonesia Kahar Patta, 33, yang mengalami parah di bahagian perut dan kaki kemudian dikejarkan ke Hospital Besar Lahad Datu, dekat sini, untuk rawatan lanjut.</p>
<p style="text-align: justify;">Bagaimanapun, pihak Hospital Besar Lahad Datu, mengesahkan mangsa meninggal dunia pada jam 9.30 malam tadi.</p>
<p style="text-align: justify;">Ketua Polis Daerah Kinabatangan Superintendan A Sahak Rahmat berkata, suspek dipercayai melarikan diri sebaik kejadian itu dan gerakan mencari sedang giat dijalankan termasuk menggunakan Unit Anjing Pengesan (K9).</p>
<p style="text-align: justify;">"Mohon bantuan orang awam sekirannya menemui suspek dikenali sebagai Aching Maing, 34, warga Indonesia menghubungi balai polis berhampiran," katanya ketika dihubungi, sebentar tadi. - <strong>myMetro Online </strong></p>