<strong>HARI</strong> ini 23 Julai 2014 adalah hari ulang tahun kelahiran Perdana Menteri, Datuk Seri Najib Tun Razak ke 61.

Sejak menyandang jawatan Perdana Menteri, beliau menempuh cabaran dan rintangan yang bukan sedikit.

Insiden berganda pesawat MAS menambahkan lagi ujian getir yang terpaksa beliau tempuh.

Itu belum campur cabaran dunia politik tanah air, fitnah, caci maki yang sangat hebat.

Namun nampaknya semua itu setakat ini berjaya diatasinya dengan tenang dan tabah.

أَمْ حَسِبْتُمْ أَن تَدْخُلُواْ الْجَنَّةَ وَلَمَّا يَأْتِكُم مَّثَلُ الَّذِينَ خَلَوْاْ مِن قَبْلِكُم مَّسَّتْهُمُ الْبَأْسَاء وَالضَّرَّاء وَزُلْزِلُواْ حَتَّى يَقُولَ الرَّسُولُ وَالَّذِينَ آمَنُواْ مَعَهُ مَتَى نَصْرُ اللّهِ أَلا إِنَّ نَصْرَ اللّهِ قَرِيبٌ

" Adakah patut kamu menyangka bahawa kamu akan masuk syurga, padahal belum datang kepadamu (dugaan) seperti (yang dialami) orang-orang yang terdahulu sebelum kamu. Mereka ditimpa kemelaratan, penderitaan dan digoncang (dengan berbagai cubaan), sehingga Rasul dan orang-orang yang beriman bersamanya berkata, "Bilakah datangnya pertolongan Allah?". Ingatlah, sesungguhnya pertolongan Allah itu dekat." - Al Baqarah Ayat 214

Najib cukup 'cool', tidak mudah melatah, tidak mudah emosi berbanding pemimpin lain yang ada sekarang, baik dari kerajaan mahupun parti lawan.

Menariknya, dalam tenang-tenangnya itu, beliau banyak kali membuat satu keputusan yang 'tidak terfikir' oleh orang lain.

Kami tak perlu berkata banyak mengenai beliau.

Sejarah akan menilai apa yang beliau buat semalam, hari ini dan hari esok.

Sebagai rakyat marhaen, kami hanya boleh berdoa agar beliau diberi petunjuk oleh Allah SWT untuk mengemudi negara yang tercinta ini.

Happy Birthday to you Sir! - <strong>SAK (mynewshub.my)</strong>