KUALA LUMPUR - Agensi Berita Nasional Malaysia (BeERNAMA) menarik balik pewartanya di Jakarta, Indonesia berkuat kuasa serta-merta berkaitan dakwaan akhbar Jakarta Globe mengenai dua artikelnya diciplak dan tersiar di dalam www.bernama.com, minggu lalu.

Ketua Pengarang BERNAMA, Datuk Zulkefli Salleh dalam satu kenyataan di sini hari ini berkata seorang pewarta baharu akan dihantar ke Jakarta, dijadualkan Ogos ini.

BACA: Bernama Gantung Tugas Wartawan Didakwa Plagiat

Beliau juga berkata berikutan dakwaan itu, dua wakil pengurusan BERNAMA mengadakan satu pertemuan dengan editor akhbar berkenaan di Jakarta hujung minggu lalu.

"Hasil pertemuan tersebut, akhbar itu menganggap perkara ini telah selesai", kata beliau. - BERNAMA