PUTRAJAYA - Setiausaha Politik kepada Menteri Kewangan, Datuk Paduka Ghazali Ibrahim hari ini mengangkat sumpah memegang jawatan dan menyimpan rahsia di hadapan Perdana Menteri,  Datuk Seri Najib Tun Razak di Bangunan Perdana Putra di sini.

Beliau sebelum ini memegang jawatan sebagai Pegawai Tugas-tugas Khas kepada Perdana Menteri.

Majlis itu turut disaksikan Ketua Setiausaha Negara Tan Sri Dr Ali Hamsa.

Ghazali, 60, sebelum ini pernah menjadi Exco Negeri Kedah (1995-1999) dan anggota Parlimen Padang Terap (2004-2008). - BERNAMA