<p style="text-align: left;">Jakarta - Dua kanak-kanak lelaki berusia 12 tahun meninggal dunia Isnin lalu selepas lemas dalam kolam air pancut di Masjid Istiqlal di bandar raya ini.</p>
<p style="text-align: left;">Ketua Polis Sawah Besar, Shinto Silitonga berkata, kanak-kanak itu, Abdul Hadi Esa dan Ahmad Nur Alam pergi memancing bersama 15 lagi kanak-kanak lain di situ. Media melaporkan kedalaman kolam itu dianggarkan antara empat hingga lima meter.</p>
<p style="text-align: left;">Shinto berkata, mangsa berenang di dalam kolam itu, manakala rakan mereka yang lain hanya memancing.</p>
<p style="text-align: left;">“Rakan mangsa cuba menyelamatkan mereka tetapi gagal.</p>
<p style="text-align: left;">“Mayat kedua-duanya dibawa keluar kira-kira jam 2.10 petang,” katanya.</p>
<p style="text-align: left;">Mayat mangsa dibawa ke Hospital Cipto Mangunkusumo untuk bedah siasat walaupun keluarga mereka tidak membenarkan berbuat demikian. - Agensi</p>