New Delhi - Hujan lebat menyebabkan tanah runtuh teruk di perkampungan terpencil di barat India sehingga mengorbankan sekurang-kurangnya 18 orang dan menghanyutkan kediaman serta kemungkinan ramai yang terperangkap dalam sisa runtuhan, kata pegawai hari ini.

Pegawai pengurusan bencana berkata, anggota penyelamat bertungkus lumus sepanjang malam menggunakan lampu limpah yang dipasang pada jip dan jentolak berjaya menyelamatkan tujuh orang. Keadaan mereka dilaporkan stabil.

Bagaimanapun, hujan lebat berterusan dan keadaan jalan raya yang kurang baik menyukarkan anggota penyelamat dan penghantaran bantuan daripada sampai ke Ambegaon iaitu perkampungan dalam daerah Pune, wilayah Maharashtra.(AP)