SEKITAR April yang lalu, kami pernah berkongsi perihal <a href="http://mynewshub.my/myartis/?p=5357" target="_blank">pelakon</a> filem Khurafat, Along Eyzendy yang ditahan dalam satu serbuan oleh pihak polis Dang Wangi di sebuah premis hiburan.

Ketika itu, ramai yang mula membuat andaian yang dia terlibat dalam penyalahgunaan dadah.

Bagaimanapun, menerusi portal hiburan <a href="http://www.murai.com.my/berita/tempatan/article/articleid/602052/along-eyzendy-negatif-ujian-dadah" target="_blank"><strong>Murai.com</strong></a>, Along akhirnya memberikan penjelasan mengenai perkara tersebut.

Menurutnya, dia tidak terlibat dengan sebarang aktiviti sosial termasuklah dadah dan telah dibebaskan selepas ujian air kencingnya negatif.

Along turut memberitahu, dia ke kelab tersebut bagi menemani seorang rakan mencari tempat penggambaran drama.

<strong>"Bila berlaku serbuan pada malam itu, saya turut ditahan bersama pengunjung kelab malam yang lain dan sampel air kencing kami diambil bagi memastikan sama ada terdapat atau tidak dadah dalam badan. Alhamdulillah saya lepas dengan dua ujian yang dilakukan,"</strong> katanya.

Tambah pelakon itu lagi, dia bukanlah kaki kelab malam dan hanya pergi untuk urusan tertentu sahaja.

Ha, selepas ini peminat Along boleh menarik nafas lega kerana dia bukanlah kaki <a href="http://mynewshub.my/main/2014/08/12/polis-temui-dadah-6-3-kilogram-dibetis-warga-pakistan/" target="_blank">dadah</a> seperti yang dihebohkan sebelum ini.

Apapun, diharap selepas ini mereka yang bergelar 'public figure' perlu berhati-hati jika mengunjungi pusat hiburan kerana banyak mata yang memerhati...

&nbsp;

Oleh: <strong>ELZA / MYNEWSHUB.MY</strong>

&nbsp;