JINDO - Seorang penyelam yang menyertai misi mencari mereka yang masih hilang dalam kejadian feri karam di Korea Selatan, maut selepas didapati tidak sedarkan diri ketika menjalankan operasi mencari semalam.

Penyelam yang dikenal pasti sebagai seorang lelaki berusia 53 tahun itu dibawa ke sebuah hospital di Mokpo, kira-kira jam 7.12 pagi semalam selepas didapati tidak sedarkan diri, lapor media tempatan hari ini.

Lee, antara anak kapal Undine Marine Industries, terputus hubungan selepas lima minit menyelam pada kedalaman 25 meter, kira-kira jam 6.05 pagi. - Yonhap News