SUSULAN kepada laporan<a href="http://mynewshub.my/main/2014/06/25/ibu-kesal-permohonan-keluarkan-wang-kwsp-untuk-anak-sakit-ditolak/" target="_blank"> 'Kesal Permohonan Keluarkan Wang KWSP Untuk Anak Sakit Gagal'</a> yang kami siarkan semalam, pihak Kumpulan Wang Simpanan Pekerja (KWSP) telah memberi maklum balas mengenai perkara itu.

Untuk makluman, sebelum ini satu 'screenshot' status seorang pengguna akaun Facebook yang dikenali sebagai <a href="https://www.facebook.com/afidah.ayob" target="_blank"><strong>Afidah Ayob</strong></a> telah viral di laman sosial, baru-baru ini.

Afidah meluahkan kekesalannya selepas permohonannya pada tahun 2013 untuk mengeluarkan sedikit tabungan di KWSP untuk anaknya yang menghidap penyakit 'Cerebral Palsy' gagal.

Ia berikutan penyakit tersebut tiada dalam senarai 55 penyakit kritikal yang telah disenaraikan di bawah Skim Pengeluaran Kesihatan KWSP.

<a href="http://mynewshub.my/main/wp-content/uploads/2014/06/unnamed-12.jpg"><img class="aligncenter size-full wp-image-284570" src="http://mynewshub.my/main/wp-content/uploads/2014/06/unnamed-12.jpg" alt="Isu Permohonan Gagal: Afidah Ayob Diminta Hubungi Semula Pihak KWSP" width="493" height="380" /></a>

Justeru, pihak KWSP memohon agar pengadu tersebut menghubungi mereka menerusi talian pusat panggilan <strong>KWSP: 03-8922 6000.</strong>

Bagaimanapun, hasil tinjauan di akaun berkenaan oleh pihak KWSP dan Mynewshub.my sendiri tidak berjaya menemui status tersebut.

Kemungkinan besar ia sudah dipadamkan atau telah disetkan untuk tatapan pihak tertentu sahaja.

Dengan adanya maklum balas ini, masih ada harapan untuk pengadu membuat permohonan semula di bawah skim tersebut bagi membiayai kos terapi anaknya di masa akan datang.

Oleh: <strong>ELZA / MYNEWSHUB.MY</strong>

&nbsp;