<strong>Agak gila apabila mengetahui di sebuah gereja iaitu Kläckeberga di Sweden, ada beg membeli-belah Ikea digunakan untuk mengisi tulang dan rangka manusia.</strong>

<strong>Kita semua tahu, beg berkenaan bersaiz besar dan boleh menyimpan apa sahaja barangan yang dibeli dari pusat beli-belah Ikea mahupun jadi beg simpanan barang-barang di rumah.</strong>

Tetapi ia agak melampau jika digunakan sebagai tempat menyimpan rangka manusia.

Melalui laporan di laman web <strong><a title="Sumber" href="http://www.huffingtonpost.com/2014/08/04/human-bones-ikea-kicki-karlen-sweden_n_5647937.html?ncid=fcbklnkushpmg00000022" target="_blank">The Huffington Post</a></strong>, tulang yang disimpan di dalam beg Ikea itu ditemui oleh seorang penulis Kicki Karlen ketika melawat gereja berkenaan.

<a href="http://mynewshub.my/main/wp-content/uploads/2014/08/GerejaSweden.jpg"><img class="aligncenter size-full wp-image-297655" src="http://mynewshub.my/main/wp-content/uploads/2014/08/GerejaSweden.jpg" alt="GerejaSweden" width="530" height="529" /></a>

Ketika itu, Kicki sedang melihat-lihat di dalam kawasan runtuhan di gereja berkenaan yang ingin diubahsuai untuk buku terbaru tulisnnya sehinggalah dia menemui tulang-tulang berkenaan.

Pada pendapat penulis itu ia adalah satu <strong><a title=" VIDEO: Memalukan…Rusuhan Di Shell Lundang Kerana Mercun" href="http://mynewshub.my/main/2014/08/01/video-memalukan-rusuhan-di-shell-lundang-kerana-mercun/" target="_blank">perbuatan yang memalukan</a></strong> dan tidak menghormati roh tulang rangka milik orang yang telah meninggal dunia itu.

<strong>"Apa perasaan anda jika tulang dan rangka di dalam beg Ikea berkenaan ialah milik nenek atau datuk anda?" kata Kicki dalam terjemahan oleh USA Today.</strong>

Menurut laporan media tempatan, tulang rangka itu telah disimpan di dalam beg itu sejak 2009 dan ia merupakan sebahagian proses mengubahsuai gereja itu.

Rangka-rangka itu sepatutnya dikebumikan semula di lokasi lain.

Pakar Arkeologi Ludvig Papmehl-Dufay yang turut menyertai proses mengubahsuai gereja lama itu berkata rangka itu ada yang sudah pun mencapai lebih 500 tahun. - <strong>MYNEWSHUB.MY</strong>

Oleh : <strong>IKA</strong>