SEORANG amah bukan sahaja bertindak memakan anak kucing majikannya hidup-hidup, malah dia turut menggigit pokok hiasan dan juga lengan seorang anggota polis dalam kejadian amuk di Sibu, Sarawak, semalam.

Kronologi kejadian itu bermula apabila majikannya menemui bangkai <a href="http://mynewshub.my/main/2014/05/23/tugas-polis-juga-satukan-anak-kucing-dengan-ibunya/" target="_blank">anak kucing</a> tersebut di depan rumahnya sebelum menyoal amah tersebut.

Dia mengakui telah memakan haiwan itu sebelum mengamuk secara tiba-tiba sehingga majikannya terpaksa mengikat dan meletakkan dia di dalam kereta kerana bimbang keselamatan keluarganya.

Keesokan harinya, majikannya membawa dia membeli nasi ayam yang diinginkannya.

Bagaimanapun, amah itu dikatakan enggan masuk ke dalam kereta sehingga mencetuskan kekecohan.

<strong>“Dia tiba-tiba mengamuk kemudian masuk ke dalam kereta semula dan membuang barang keluar dari kereta. Dia juga menggigit pokok hiasan,”</strong> kata majikannya, memetik <a href="http://www.utusanborneo.com.my/content/pembantu-rumah-mengamuk-dipercayai-memakan-anak-kucing-peliharaan-majikan" target="_blank"><strong>Utusan Borneo</strong></a>.

Pihak polis yang dihubungi kemudiannya bergegas ke tempat kejadian, namun terpaksa berdepan dengan tindakan agresif amah itu yang meludah dan menggigit lengan salah seorang anggota mereka.

Dia akhirnya dibawa ke balai polis sebelum dihantar ke Hospital Sibu untuk pemeriksaan.

Oleh: <strong>ELZA / MYNEWSHUB.MY</strong>

&nbsp;