Sakit gigi sememangnya merupakan sakit yang bukan kepalang pedihnya jika kita membiarkanya melarat.

Bagi yang pernah mengalaminya, anda pasti tahu akan kesakitan gigi ini amat menyeksakan. Jika dibiarkan saja habis seluruh badan boleh terasa kesakitan dan tak senang duduk dibuatnya.

Daripada dibiarkan melarat, eloklah diikhtiarkan untuk ke klinik gigi untuk dicabut atau ditampal. Tetapi jika anda menghadapi kesakitan gigi pada waktu malam, atau waktu-waktu yang anda tidak berkesempatan untuk ke klinik, macam mana ya?

Anda boleh cuba salah satu daripada petua-petua ini, insyAllah sakit gigi akan berkurangan:

<strong>Petua 1</strong>
Gigit tiga kuntum bunga cengkih di tempat yang sakit. Jikalau terdapat gigi yang berlubang, tumbuk sehingga lumat bunga cengkih tadi dan tampalkan ia ke dalam lubang gigi, seterusnya tutup dengan kapas. InsyaAllah, sakit akan beransur kurang.

<strong>Petua 2</strong>
Bancuh sesudu kecil garam dalam secawan air panas. Setelah melarut, biarkan ia seketika agar ia suam. Kemudian gunakan untuk berkumur agar sakit gigi reda.

<strong>Petua 3</strong>
Ambil sedikit kapur sirih dan sapukan ia pada gigi yang sakit itu. InsyaAllah sakit gigi anda akan cepat hilang

<strong>Petua 4</strong>
Kunyahlah sirih yang dicampurkan dengan sedikit kapur dan letakkan ia pada gigi yang sakit. InsyaAllah sakit gigi akan berkurangan.

<strong>Petua 5</strong>
Ambil 10 helai daun sirih tua dan rebuskan ia dengan kuantiti air sebanyak 4 - 6 gelas sehingga mendidih. Sejukkan dan tapiskan, berkumurlah dengan air rebusan daun sirih tersebut. Sakit gigi akan hilang.

<strong>Petua 6</strong>
Ambil isi lidah buaya dan letakkan pada tempat yang sakit. Biarkan ia sekurang-kurangnya dua jam dan biarkan agar dapat menghentikan rasa sakit.

<strong>Petua 7</strong>
Ambil serbuk jintan hitam atau minyak hitam (habatussauda) kemudian letakkan ke dalam gigi yang berlubang.

<strong>Petua 8</strong>
Ambil daun serai dan lumatkan sehingga hancur. Kemudian masukkan ke dalam air panas dan anda boleh tambahkan sedikit garam. Air serai ini hendaklah digunakan sebagai bahan kumur.

<strong>Petua 9</strong>
Ambi buah tomato muda kemudian dibelahkan kepada dua, setelah itu masukkan tomato bahagian kecil ke dalam gigi anda yang sakit. Seandainya gigi anda dimakan ulat, pasti ulatnya akan keluar dengan sendirinya. Kemudian berkumur-kumurlah bila terasa sembuh. Jika petua ini sesuai pasti anda tidak akan diulangi dengan sakit gigi lagi.

Selamat mencuba!

Oleh: <strong>hzqahmd</strong>

Sumber: <strong>PETUA TRADISIONAL</strong>