Sekali pun anak-anak selalu pulang menjenguk, mana-mana ibu bapa pun tetap akan gembira menyambut kepulangan anak mereka.

Bayangkan pula ibu bapa yang tidak mendapat nikmat ini - terpaksa hidup bersendirian di hujung usia tanpa pembelaan atau kunjungan sesiapa?

Sudah tentulah hati tuanya akan sentiasa terusik dengan rasa sunyi, sedih dan pilu.

Itulah yang dirasai penghuni Rumah Jagaan dan Rawatan Orang Tua Al-Ikhlas di bawah.

https://www.facebook.com/photo.php?v=910152172332481&amp;set=vb.185246994823006&amp;type=2&amp;theater

Sesetengah kita mungkin tidak mampu membantu dari segi wang ringgit namun pertolongan yang dihulur dengan berkunjung ke sini bagi menghiburkan hati warga emas sudah memadai.

Apatah lagi menjelang lebaran tidak lama lagi, mereka yang menyambut Hari Raya di lembah Klang mungkin boleh menambah satu lagi destinasi beraya selain rumah kawan-kawan dan sanak saudara iaitu Rumah Jagaan dan Rawatan Orang Tua Al-Ikhlas yang terletak di Lot 3530, Jalan Bt 18, Kg Pulau Meranti, 47120 Puchong, Selangor.

Bak kata pembantu di sini, Kak Ros, penghuninya sama saja seperti warga emas lain yang sering tertinjau-tinjau menanti kedatangan insan tersayang.

Justeru kehadiran anda pasti memberikan makna yang cukup besar buat mereka. <strong>#mynewshub</strong>

<strong>Oleh: REM RAMZI</strong>