RASANYA semua sudah tahu kemelut<a href="http://mynewshub.my/main/2014/08/05/dedah-rahsia-rumah-tangga-goyang-sejak-7-tahun-lalu/" target="_blank"> rumah tangga</a> yang melanda pelakon Ezany Nizariff dan isterinya, Lizda Nuryanti sebelum ini.

Lizda sebelum ini dikhabarkan lari bersama lelaki lain pada Ramadhan lalu dan pelakon itu telah membuat laporan polis mengenai perkara itu.

Terbaru,<a href="http://mynewshub.my/main/2014/07/22/ezany-kongsi-gambar-isteri-bersama-skandal-di-facebook/" target="_blank"> Ezany</a> dikatakan telah memfailkan dua tuntutan tambahan terhadap isterinya selain tuntutan nusyuz di Mahkamah Rendah Syariah Petaling, Selangor.

Dua tuntutan tersebut adalah berhubung dengan hak penjagaan dua anak mereka.

Tuntutan tersebut akan disebut semula di mahkamah pada 25 dan 26 Ogos nanti dan anak-anak mereka kini tinggal bersama Ezany.

Setakat ini, pasangan itu diperintahkan untuk membentuk satu jawatankuasa pendamai bagi menyelesaikan masalah rumah tangga mereka.

Oleh: <strong>ELZA / MYNEWSHUB.MY</strong>