KUALA LUMPUR - Malaysia Airlines (MAS) malam tadi mengesahkan 38 daripada 239 orang yang menaiki Penerbangan MH370 pada 8 Mac 2014 adalah rakyat Malaysia.

Kekeliruan timbul apabila maklumat berkaitan tempat duduk penumpang dalam laporan awal yang dikeluarkan semalam mengenai kehilangan pesawat malang itu menunjukkan jumlah rakyat Malaysia yang menaiki MH370 tidak sampai 38 orang.

Menurut kenyataan MAS hari ini, nama 38 rakyat Malaysia itu dikongsi dalam Senarai Penumpang yang dikeluarkan kepada umum sebelum ini.