Selepas mengumumkan beberapa nama baru yang dilantik masuk ke dalam kabinet pimpinannya, Perdana Menteri Datuk Seri Najib Tun Razak kemudiannya merasmikan Pusat Konservasi Panda Gergasi yang baru dibina di Zoo Negara.

Selain itu, beliau turut meraikan sambutan ulangtahun ke-50, Zoo Negara.

<strong>Dua ekor beruang panda gergasi yang dipinjamkan kerajaan China sebagai simbol keakraban hubungan diplomatik kedua-dua negara selama 40 tahun, turut diberikan nama tempatan yang baru.</strong>

<strong>Najib menamakan panda berkenaan Xing Xing dan Liang Liang pada majlis berkenaan.</strong>

Sebelum itu, nama kedua-dua beruang panda berkenaan ialah Fu Wa dan Feng Yi ketika dibawa ke Malaysia untuk ditempatkan di pusat khas di Zoo Negara selama 10 tahun. - <strong>MYNEWSHUB.MY</strong>