Kapal selam robotik Bluefin-21 telah melengkap misi mencari di baki kawasan pencarian di mana lokasi isyarat akustik dikesan awal bulan lepas oleh pengesan ping tengahari semalam.

Isyarat itu sebelum ini dikesan dengan alat itu yang ditunda di belakang Kapal Australia Defence Vessel (ADV) Ocean Shield.

<strong>"Data dari misi berkenaan semalam telah pun dianalisis dan pihak Pusat Penyelarasan Kerjasama Agensi (JACC) membuat keputusan tiada sebarang serpihan pesawat Malaysia Airlines (MAS) MH370 ditemui oleh kapal selam berkenaan sejak mula menyertai operasi itu," kata JACC dalam satu kenyataan hari ini.</strong>

<a href="http://mynewshub.my/main/wp-content/uploads/2014/05/Fullscreen-capture-2952014-15200-PM.jpg"><img class="size-full wp-image-275364 aligncenter" src="http://mynewshub.my/main/wp-content/uploads/2014/05/Fullscreen-capture-2952014-15200-PM.jpg" alt="KenyataanJACC" width="560" height="311" /></a>

Lebih menarik, pihak Biro Keselamatan Pengangkutan Australia (ATSB) membuat keputusan secara profesional bahawa kawasan pencarian di mana isyarat akustik berkenaan dikesan kini diklasifisikasikan sebagai bukan lokasi pesawat MH370 berakhir.

Kapal ADV Ocean Shield mula berlayar dari kawasan pencarian malam tadi dan dijangkakan tiba di Pangkalan Fleet West pada Sabtu.

Menurut kenyataan itu, Timbalan Perdana Menteri Australia Warren Truss telah memberi tiga panduan pada 5 Mei bahawa operasi pencarian MH370 diteruskan dengan melibatkan tiga fasa utama.

Fasa pertama ialah melihat semula semua maklumat yang diterima dan melakukan analisis bagi mengenalpast dengan tepat zon pencarian yang seluas 60,000km persegi sepanjang koridor selatan di Lautan Hindi.

<strong>"Keduanya, menjalankan tinjauan bathymetrik ke atas dasar laut di kawasan pencarian dan menggunakan kemahiran pakar untuk mengendalikan operasi mencari di kawasan yang sama," kata kenyataan itu.</strong>

Kenyataan JACC menyebut setiap penemuan dalam analisis yang dilakukan akan didedahkan kepada umum dari semasa ke semasa. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>

&nbsp;