<p style="text-align: justify;">BANGKOK - Bekas Perdana Menteri Thailand, Thaksin Sinawatra menafikan beliau mati dalam kemalangan jalan raya di Dubai, Emiriah Arab Bersatu, lapor agensi berita Thai News Agency.</p>
<p style="text-align: justify;">Beliau membuat penafian itu menerusi akaun Twitter miliknya kelmarin.</p>
<p style="text-align: justify;">Menurutnya, ramai orang yang menghubunginya bagi mendapatkan maklumat sebenar selepas khabar angin tersebut tersebar sempena Hari April Fool.</p>
<p style="text-align: justify;">Thaksin yang digulingkan menerusi rampasan kuasa tentera pada tahun 2006 menyatakan, penduduk di beberapa negara Eropah membuat pelbagai gurauan pada hari tersebut yang jatuh pada setiap 1 April.</p>
<p style="text-align: justify;">Beliau merupakan abang kepada Perdana Menteri Thailand, Yingluck Shinawatra. - Agensi</p>