KUALA LUMPPUR - Ahli Parlimen Serdang, Dr. Ong Kian Ming daripada parti DAP mencabar Naib Presiden Gerakan, Dr. Dominic Lau Hoe Chai  untuk berdebat tentang isu penggunaan insinerator di negara ini.

Kian Ming membuat cabaran itu kerana tidak berpuas hati dengan tindakan Hoe Chai mendakwa beliau berbohong kerana mendakwa mengikuti lawatan ke Jepun bagi meninjau pelaksanaan insinerator di negara itu bagi baru-baru ini.

“Hoe Chai menuduh saya berbohong saya menyertai rombongan rasmi yang diketuai oleh Pengarah Jabatan Pengurusan Sisa Pepejal Negara (JPSPN), Datuk Dr. Nadzri Yahaya ke Jepun pada 21 hingga 24 Jun 2014.

“Saya tidak pernah menyebut saya menyertai rombongan ini. Kemungkinan ada kesilapan wartawan yang membuat liputan sidang akhbar tentang lawatan itu oleh Kuala Lumpur Taknak Insinerator (KTI) pada 6 Julai lalu,” katanya melaui satu kenyataan media hari ini.

Kian Ming bagaimanapun mengakui beliau ada melawat Jepun pada waktu itu tetapi mendakwa dengan pembiayaan sendiri untuk membuat penyelidikan tentang buruk baik penggunaan insinerator di Jepun.

Beliau mendakwa mengunjungi dua tapak insinerator di Jepun dan menemui beberapa badan bukan kerajaan (NGO) dan ahli akademik Negara itu untuk mendapat maklumat tentang insinerator di Jepun.

Justeru, beliau mencabar Hoe Chai berdepan dengannya dalam sebuah forum pada 13 Julai ini di Dewan Taman Mastiara berhubung insinerator.