NAMPAKNYA, benarlah telahan ramai mengenai pengganti bekas pengacara program Melodi di TV3, <a href="http://mynewshub.my/main/2014/06/29/zizan-sebak-umum-pengunduran-daripada-program-melodi/" target="_blank">Zizan Razak</a> sebelum ini.

Siapa lagi kalau bukan dua pelakon wanita yang cukup dikenali dengan keletah lucu mereka, Zulin Aziz dan Sherry Alhadad!

Kedua-duanya tampil menerusi episod Melodi hari ini dan digandingkan dengan pengacara asal, Awal Ashaari.

Sebelum ini, <a href="http://mynewshub.my/main/2014/06/30/zulin-dan-sherry-mungkin-pengganti-zizan-di-melodi/" target="_blank">Zulin dan Sherry</a> pernah digandingkan untuk menjadi hos Anugerah Drama Festival Kuala Lumpur yang berlangsung pada Februari lalu.

Diharap para penonton di luar sana tidak terburu-buru membuat kesimpulan mengenai gaya penyampaian kedua-dua pengacara baru ini.

Iyalah, baru satu episod kan? Berilah peluang kepada mereka untuk mencipta keserasian bersama Awal dan juga hati para penonton.

Apapun, selamat maju jaya kami ucapkan!

Oleh: <strong>ELZA / MYNEWSHUB.MY</strong>