Pengacara dan model jelita, Elaine Daly mendedahkan dirinya akan mendirikan rumah tangga pada hujung tahun ini.

Jejaka bertuah yang berjaya memikat hatinya itu adalah Nick Boden, seorang doktor yang berasal dari Afrika Selatan.

Berkata kepada portal Murai, Elaine akan berkahwin pada awal Disember ini dan akan mengadakan dua majlis resepsi, satu di Malaysia dan satu lagi di Afrika Selatan.

<strong>"Saya baru sahaja berbincang dengan Nick tentang majlis perkahwinan kami. Setakat ini apa yang boleh saya katakan, kami akan berkahwin pada awal Disember ini. Bagaimanapun tarikh yang betul masih belum diputuskan lagi.</strong>

<strong>"Satu majlis akan kami adakan di Malaysia pada Disember nanti dan kalau tak ada aral melintang, sebuah majlis akan diadakan di Afrika Selatan pada Januari tahun depan pula," katanya.</strong>

Nick melamar Elaine di kepulauan Maldives, ketika mereka meluangkan masa bercuti bersama-sama di sana, baru-baru ini.

Elaine sebelum ini pernah bercinta dengan pelakon dan pengarah popular, Hans Isaac. - <strong>MYNEWSHUB.MY</strong>

Oleh: <strong>JULIANA JOHAR </strong>