MELBOURNE - Sebahagian penumpang pesawat Malaysian Airlines MH17 yang terhempas di timur Ukraine dijadual menghadiri satu persidangan antarabangsa mengenai AIDS di Melbourne, demikian menurut kerajaan Australia hari ini.

"Jumlah yang agak besar di dalam pesawat terdiri daripada mereka menghala ke Malaysia sebelum ke Australia bagi menghadiri persidangan antarabangsa," kata Menteri Luar, Julie Bishop.

Pesawat MAS dari Amsterdam ke Kuala Lumpur itu akan menyambung perjalanan dengan pesawat lain ke Perth, di Australia Barat.

Pengarah UNAIDS, Michael Sidibe, yang sedang berada di Melbourne, dalam twitternya berkata, ramai penumpang akan meneruskan perjalanan untuk menyertai persidangan berkenaan.

"Ia satu kejadian yang menyedihkan dan dalam saat seperti ini, IAS merakamkan takziah kepada keluarga penumpang yang terkorban dalam tragedi ini," katanya.

Persidangan itu dianjurkan Badan AIDS Antarabangsa di bawah Pertubuhan Bangsa-Bangsa Bersatu (PBB).

Persidangan ke-20 selama seminggu itu dijadual menjemput tokoh penceramah, termasuk bekas Presiden Amerika Syarikat, Bill Clinton. Ia dijangka bermula Ahad ini. - AP