Jika anda pernah mendengar lagu popular yang sering dimainkan penjual aiskrim ketika mereka berlegar-legar di kawasan perumahan anda, alungan 'Paddle Pop! Paddle Pop! Super Duper Yummy!' pastinya tidak asing pada anda.

Adakah anda tahu bahawa alunan suara itu adalah daripada penyanyi senior, Salamiah Hassan?

Perkara itu didedahkan sendiri oleh Salamiah ketika mengadakan sidang media mengenai konsert sulungnya, baru-baru ini.

Menerusi portal Murai, konsert yang diberi nama Konsert Gelombang Salamiah Hassan merupakan konsert sulung Salamiah sepanjang hampir 40 tahun dia berkecimpung dalam bidang seni suara..

Konsert yang diterbitkan oleh syarikat produksi milik Raja Azmi itu akan diadakan pada 10 sehingga 12 Januari ini bertempat di Istana Budaya.

Tiket-tiket dijual pada harga RM350, RM300, RM200, RM150 dan RM80.

Oleh:<strong> AUDREY LEE</strong>