 Berikutan hujan lebat, banjir kilat melanda sebahagian besar jalan di perkarangan Universiti Islam Antarabangsa Malaysia (UIAM) sekitar jam 2.45 petang tadi.  Kejadian berpunca daripada limpahan air dari anak sungai berdekatan. Difahamkan, air banjir mencecah hingga paras pinggang.   Keadaan bagaimanapun kembali terkawal selepas air mula surut sekitar jam 3.15 petang.   Dalam pada itu, pengguna jalan raya disarankan mengelak daripada menggunakan lebuhraya MRR2 dari Taman Melati ke Gombak yang turut terjejas ekoran banjir ini. - MYNEWSHUB.MY  Sumber: Facebook Jabatan Bomba &amp; Penyelamat Malaysia