<strong>Tatkala kita banyak memuatnaik gambar dan video rakyat berbangsa Cina yang segelintir cuba mewujudkan suasana tidak harmoni dalam negara, apa kata hari ini kita melihat antara warga Cina yang layak diberikan pujian.</strong>

<strong>Di laman Facebook tersebar satu rakaman video berdurasi 2.22 minit menunjukkan seorang lelaki berbangsa menyanyikan lagu Hari Raya nyanyian Datuk Siti Nurhaliza dengan begitu merdu sekali.</strong>

Lelaki itu bukan sahaja menyanyikan lagu Siti tetapi juga boleh menyanyi lagu bahasa Mandarin dengan baik.

Dalam rakaman video itu, lelaki itu sebenarnya sedang melukis rekaan Baju Melayu untuk Aidilfitri kemungkinan untuk rekaan terbaru untuk pelanggannya.

Bagaimanapun, pelanggannya itu dilihat bersuara seperti seorang Mak Nyah meminta lelaki Cina itu menyanyikan lagu Mandarin, Tahun Baru Cina dan kemudian memintanya menyanyikan lagu Hari raya versi Bahasa Melayu.

Lelaki itu kemudiannya mengatakan bahawa dia akan menyanyikan lagu Siti Nurhaliza, dan kemudiannya meminta sessiapa yang mendengarnya supaya tidak menyesal.

<strong>"Lagu Melayu kah?</strong>

<strong>"Boleh, saya suka itu Siti Nurhaliza, You mau dengar, betul kah? You tak ada menyesal kah?" katanya sebelum mula menyanyi.</strong>

<strong>Sebaik dia mula memulakan nyanyian, terus hilang pelat loghat cinanya itu dan suaranya begitu mendayu-dayu mengalunkan lagu Siti Nurhaliza bertajuk "Air Mata Syawal".</strong>

https://www.facebook.com/photo.php?v=614849081950133&amp;set=vb.106426632792383&amp;type=3&amp;theater

Kepada mamat Cina ini kami respek anda kerana anda ada meminati budaya dan menghargai budaya Melayu. - <strong>MYNEWSHUB.MY</strong>

Oleh : <strong>IBNU K</strong>