<p style="text-align: justify;">Shanghai – Gila dan sangat kejam. Ia berlaku ke atas seorang budak berusia lapan tahun apabila tiga jarinya telah dipotong oleh ibunya selepas wanita itu bergaduh dengan bapanya.</p>
<p style="text-align: justify;">Semuanya kerana Mingmei Sun, 34, marahkan suaminya Tu, 36, yang jarang pulang awal untuk membantu anaknya membuat kerja sekolah, hingga menyebabkan dia yang terpaksa membantu anaknya.</p>
<p style="text-align: justify;">Marah dengan tindakan Tu yang masuk ke dalam bilik tidur dan mengunci pintu dari dalam selepas bertengkar, Sun telah menarik anaknya dan memotong tiga jari tangannya dengan pisau pemotong daging.</p>
<p style="text-align: justify;">Selepas memotong jari anaknya, dia cuba mencincang tangan anaknya, namun gagal.</p>
<p style="text-align: justify;">Jeritan kesakitan budak itu menyebabkan bapanya keluar dari bilik dan terus membawa anaknya ke hospital.</p>
<p style="text-align: justify;">Menurut doktor, setibanya di hospital, budak itu meraung kesakitan dan kehilangan banyak darah.</p>
<p style="text-align: justify;">``Nasib baik bapanya bertindak pantas dengan membalut tiga jari yang dipotong itu dalam tuala dan ais.</p>
<p style="text-align: justify;">``Kepantasan bapanya berfikir membolehkan pembedahan menyambung jarinya dilakukan. Kita perlu melihat dalam beberapa hari lagi keadaan jari yang disambung itu,’’ kata doktor.</p>
<p style="text-align: justify;">Ibunya kini ditahan polis.</p>