KUALA LUMPUR - Sebanyak 14 kawasan mencatatkan bacaan Indeks Pencemaran Udara (IPU) sederhana setakat 9 pagi ini berbanding 18 kawasan malam tadi.

Antara kawasannya ialah Pelabuhan Klang (63), Batu Muda di Kuala Lumpur (61), Alor Setar (58), Kuching (56) dan Seri Manjung (51).
Sementara itu empat kawasan yang mempunyai bacaan IPU sederhana malam tadi kini berubah kepada kategori baik iaitu Tanjung Malim daripada 53 kepada 45, Sri Aman dari 58 kepada 45, Shah Alam daripada 53 kepada 46 dan Kuala Selangor daripada 56 kepada 45, menurut portal Jabatan Alam Sekitar (JAS) hari ini.

Bacaan IPU antara 0 dan 50 dikategori sebagai baik, 51 hingga 100 (sederhana), 100 ke 200 (tidak sihat), 200 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa.- BERNAMA