KUALA LUMPUR - Pelakon veteran, Datuk Aziz Satar, 89, kini dilaporkan dalam keadaan stabil setelah dimasukkan ke hospital malam tadi akibat serangan jantung.

Menurut anak bongsunya, Sandakiah Aziz, ayahnya dikejarkan ke Hospital Kajang, selepas rebah di kediamannya di Ampang.

Sebelum itu katanya, Aziz mengadu sakit di dada dan kini sedang menjalani rawatan di Unit Rawatan Koronari (CCU) hospital berkenaan.

Pelakon filem Bujang Lapuk itu dikatakan sudah mula sedar dan mampu bercakap, tetapi keadaannya masih lemah.

Aziz sebelum ini pernah dimasukkan ke Hospital Ampang kira-kira dua tahun lalu disebabkan penyakit sama. - Berita Harian