PASARAN getah Malaysia terus merosot hari ini sejajar dengan aliran menurun di Bursa Komoditi Tokyo (TOCOM), kata peniaga.

Mereka berkata harga getah di TOCOM terjejas oleh ketidaktentuan harga minyak mentah.

"Pembeli kekal tidak memasuki pasaran berikutan ketiadaan petunjuk pasaran positif," kata peniaga.

Ketika ditutup, harga fizikal rasmi Lembaga Getah Malaysia bagi gred tayar SMR 20 susut 3.5 sen kepada 529.5 sen sekilogram, manakala susu getah pukal turun 1.5 sen kepada 435 sen sekilogram.

Harga penutup tidak rasmi bagi gred tayar SMR 20 merosot tiga sen kepada 529.5 sen sekilogram dan susu getah pukal susut satu sen kepada 435 sen sekilogram. - BERNAMA