London – Sebuah kumpulan metal, Unfathomable Ruination memperkenalkan cara baru untuk menghiburkan peminatnya iaitu dengan bermain di dalam sebuah kotak hingga oksigen di dalamnya habis.

Atas nama seni, Unfathomable Ruination tidak kisah sama ada mereka akan kelemasan dalam kotak kedap bunyi itu.

Kumpulan itu telah membuat persembahan di jalanan di London dan merupakan sebahagian daripada Box Sized DIE yang diilhamkan oleh artis Portugis, Joao Onofre.

Mereka membuat persembahan berkenaan tiga kali seminggu hingga 1 Ogos ini.

Menurut pemuzik kumpulan itu, Daniel Herrera, mereka bermain muzik dalam keadaan yang amat panas, namun menyifatkannya sebagai berbaloi atas nama seni.

Mula-mula mereka akan bermain dengan pintu terbuka, kemudiannya pintu kotak itu akan ditutup.

Dalam persembahan pertama lalu, mereka bertahan selama 14 minit dan kini mampu bermain muzik selama 19 minit.