Memang tidak dapat dinafikan, kanak-kanaklah insan yang paling gembira bila tiba sambutan Hari Raya Aidilfitri.

Ini kerana selain dapat menjamu selera dengan pelbagai juadah enak yang disediakan, mereka juga jarang pulang dengan tangan kosong sekiranya pergi beraya ke rumah-rumah jiran tetangga dan juga saudara-mara.

Fenomena biasa juga dapat dilihat dimana kanak-kanak datang beraya, yang mana mereka cuma meneguk beberapa sisip air sahaja dan menjamah beberapa ketul biskut raya sebelum menunggu acara bersalaman dengan tuan rumah, dengan harapan dapat duit raya.

Kadang tak sampai seminit dua duduk, dah nak balik dah..

Mungkin sebab tu, ada idea 'duit raya drive thru' diperkenalkan untuk menjimatkan masa tuan rumah daripada bersusah payah menyediakan makan dan minum untuk adik-adik yang datang beraya.

Hahaha.. memang kelakar juga idea ni, tapi dalam masa yang sama agak praktikal untuk diaplikasikan pada masa kini.

Tapi, lebih baiklah kita membiarkan pintu rumah sentiasa terbuka untuk menerima kunjungan para tetamu kerana kehadiran tetamu itu sebenarnya membawa rezeki kepada tuan rumah.

Tetapi, terpulanglah pada diri anda sendiri, sama ada nak cuba atau tak kaedah 'duit raya drive thru' ini.

Tuan rumah senang hati tak perlu mengemas, budak-budak pun senang hati dapat duit <strong><a title="10 Koleksi Iklan Raya Terbaik Tahun 2014" href="https://www.google.com/url?q=http://mynewshub.my/main/2014/07/24/10-koleksi-iklan-raya-terbaik-2014/&amp;sa=U&amp;ei=YMrYU4baGI27uATji4DQAg&amp;ved=0CAYQFjAA&amp;client=internal-uds-cse&amp;usg=AFQjCNEwOBe4RGVQ-jaCMjMInCjW97MmuA" target="_blank">raya</a></strong>. Tak gitu? - <strong>MYNEWSHUB.MY</strong>

Oleh: <strong>JULIANA JOHAR</strong>

<strong> </strong>

&nbsp;

&nbsp;