HALLE WESTFALEN - Pemain tenis nombor satu dunia, Rafael Nadal dikejutkan pada pusingan kedua kejohanan ATP Halle kepada pemain ranking ke-85 dunia dari Jerman, Dustin Brown, awal pagi tadi.

Pemain kidal Mallorca yang juga raja gelanggang Tanah liat tewas 6-4, 6-1 kepada Brown di gelanggang rumput itu.

Ahad lalu Nadal merebut kejuaraan kesembilan Terbuka Perancis dengan menewaskan Novak Djokovic.

“Sukar untuk menceritakan mengenai perlawanan ini dan saya tidak tahu apa nak disebut. Saya gagal bermain," kana Nadal.

“Kini saya terpaksa meninggalkan kejohanan ini dan kembali ke Majorca namun saya tidak pasti sama ada akan bermain kerana saya memerlukan rehat sebelum ke Wimbledon, awal pagi Rabu nanti," katanya. - AFP