SESUNGGUHNYA Allah itu Maha Pengampun dan Maha Penerima Taubat, dari sejahat-jahat manusia pasti Allah menerima taubat mereka selagi mereka melakukannya dengan bersungguh-sungguh demi untuk berubah menjadi yang lebih baik.

Satu rakaman video di YouTube yang telah dimuatnaik pada 2012 mengisahkan kisah seorang peminat tegar muzik punk metal dari luar negara yang telah mengenal Islam dan boleh berubah kepada seorang insan yang lebih baik daripada sebelumnya.

Sebelum menemui dan memeluk agama Islam, tubuh beliau yang namanya kini Abdul Malik dipenuhi cacahan tatu pelbagai bentuk dan warna dan juga anggota badan seperti telinga dipenuhi lubang tindik.

Abdul Malik ialah seorang yang berketurunan Irish.

Dalam rakaman video temubual itu, beliau berkata gaya hidupnya sebelum ini ialah beliau merupakan seorang yang suka memberontak dan tidak akan mematuhi apa sahaja sistem yang terdapat di dunia ini.

<strong>"Sebelum ini saya adalah seorang pemuzik punk heavy metal, saya dibesarkan dengan pendidikan yang baik tetapi saya suka memberontak, ia seperti iblis dalam rupa bentuk manusia, saya tidak akan tunduk kepada apa pun.</strong>

"Saya mempertikaikan semua perkara yang diajar kepada saya, saya mempertikaikan sejarah, saya memberontak terhadap semua perkara tentang British," katanya.

Menurutnya, jiwanya memberontak atas dasar kemarahan, kemarahan kepada pelbagai sebab. Kemarahan kepada masyarakat dan kemarahan kepada perkara yang saya tidak dapat fahami.

"Saya tidak faham satu perkara, pasti ada sesuatu perkara dalam hidup selain harta, wang dan kekayaan," katanya.

Menurutnya pada satu hari, ketika sedang berjalan kaki di Kensington High Street di United Kingdom seorang lelaki memberikannya sehelai risalah berkaitan Islam dan dari situlah segala-galanya bermula perjalanan Abdul Malik mengenali Islam. - <strong>MYNEWSHUB.MY</strong>

<iframe src="//www.youtube.com/embed/tg2DuEeMkRc" height="315" width="520" allowfullscreen="" frameborder="0"></iframe>

Oleh : <strong>IBNU K</strong>