<p style="text-align: justify;">CHINA – Seni atau kebodohan?  Itu persoalan yang muncul apabila seorang artis, He Yunchang sanggup menahan kesakitan dalam prosedur  membuang satu tulang rusuknya, yang kemudian tulang itu dijadikan sebagai rantai leher.

Dengan dipantau oleh doktor, dia menggunakan pisau dan menghiris badannya sendiri dari leher hingga ke paha dan merakamkan dalam kamera.

Yunchang tidak menggunakan ubat bius dan menjalani prosedur tersebut dalam keadaan sedar, dengan menahan kesakitan.

Dia melakukan perbuatan berkenaan bertujuan untuk memfokus kepada ketegangan antara individu dan China.

Dilahirkan pada 1967, dia kini merupakan salah seorang daripada artis utama di China, dan terkenal kerana sanggup melakukan prosedur untuk menguji ketahanan dan kekuatan dalamannya.

Yungchang pernah menguji dirinya dengan berada dalam konkrit selama 24 jam, cuba memotong dirinya sambil menggantungkan diri dari kren.

``China mempunyai masyarakat yang kompleks justeru adalah penting anda menggunakan badan sendiri untuk menghadapi realiti ini,’’ katanya.</p>