BERA - Berdasarkan risikan ketenteraan serta serpihan pesawat MH17 yang ditemui di timur Ukraine mendapati ia ditembak roket dari darat ke udara, bukannya udara ke udara, kata Menteri Pertahanan, Datuk Seri Hishammiddin Hussein.

"Daripada sebahagian pesawat ditemui, tak mungkin air-to-air (udara ke udara) tapi surface-to-air (darat ke udara).

"Ia masih dalam siasatan (siapa penembaknya), maklumat dari kotak hitam dan serpihan akan dianalisis...(jadi) jangan buat sebarang spekulasi," katanya pada sidang media selepas merasmikan mesyuarat perwakilan pergerakan Wanita, Pemuda dan Puteri UMNO Bahagian Bera di sini, sebentar tadi.

Hishammuddin berkata, berdasarkan kepada maklumat itu, beliau tidak percaya bahawa pesawat milik Penerbangan Malaysia (MAS) itu ditembak jatuh oleh jet pejuang seperti disebarkan baru-baru ini. - <strong>Berita Harian</strong>