Ekspedisi penjelajahan KE7B Felda Greenland memasuki hari ke 23 hari ini di mana para penjelajah telah merentasi perjalanan sejauh 381 kilometer semenjak memulakan ekspedisi 28 April lalu.

Kini mereka harus merentasi lebih kurang 159 kilometer lagi dengan melalui lima hingga lapan baki lokasi terakhir sebelum dijadualkan sampai ke 'hill 660' - tempat terakhir penjelajahan sebelum menaiki helikopter menuju ke bandar Nuuk.

Selepas sampai di Plateau pada 13 Mei lalu, peserta ekspeedisi telah berjaya menjelajah sejauh 30 kilometer sehari.
<blockquote class="twitter-tweet" lang="en">Misi Greenland 2014: Penjelajah ‘Berlawan’ Dengan Cuaca <a href="http://t.co/bHkJXTY6yZ">http://t.co/bHkJXTY6yZ</a> via <a href="https://twitter.com/ShareThis">@sharethis</a>

— mynewshub (@mynewshub) <a href="https://twitter.com/mynewshub/statuses/468736198488236032">May 20, 2014</a></blockquote>
<script src="//platform.twitter.com/widgets.js" async="" charset="utf-8"></script>

Bagaimanapun cuaca kelmarin dan semalam dilaporkan tidak begitu baik di mana angin bertiup arah hadapan hingga memaksa peserta memendekkan jarak dari 30 kilometer kepada 20 kilometer sehari.

Ketua Ekspedisi dan Presiden KE7B, Muhamad Muqharabbin Mokhtarrudin menjangkakan, peserta akan menghadapi cabaran baru selepas ini iaitu cuaca yang semakin panas sekaligus menyebabkan penjelajahan menjadi semakin sukar. Hal ini menyebabkan terdapat kolam air dan sungai di atas permukaan ais dan ais keras di baki penjelajahan terakhir.

"Saya menjangkakan tiga hari ke depan mereka akan dapat mengekalkan jarak penjelajahan sejauh 30 kilometer sehari.

"Kita harapkan mereka dapat sampai di Hill 660 seawal 25 Mei nanti. Sekiranya cuaca dan keadaan mengizinkan, mereka dijangka sampai ke Reykjavik selewat-lewatnya 31 Mei dari Nuuk dan pulang ke tanahair pada 2 Jun," kata Muqharabbin.

Ekspedisi Greenland 2014 anjuran KE7B bermula pada 24 April lepas dan dijangka berakhir kira-kira selama 35 hari.

Misi merentasi pulau ais terbesar di dunia ini dijayakan oleh lapan peserta iaitu Yanizam Mohamad Supiah (Ketua Penjelajah), Abdul Rahman Abu Hassan, Tahira Najmunisaa Mohd Zaid, Shaiful Hisyam Abd Aziz, Mohd Akasyah Jamaludin, Muhammad Irwan Yusuf Abdullah, Muhd Hafizuddin Abdul Mutalib dan Muhammad Musaddiq Samsudin.

- MYNEWSHUB.MY