<div id="news_detail">Kos misi mencari dan siasatan ke atas pesawat Penerbangan Malaysia MH370 yang hilang sejak 8 Mac lalu bakal menjadi misi paling mahal dalam sejarah penerbangan, menurut angka yang dianggarkan oleh Fairfax Media.

Selepas empat minggu, ia sudahpun melepasi kos misi mencari pesawat Air France AF447 yang sebelum ini memegang rekod paling mahal dengan nilai perbelanjaan mencecah $50 juta (RM164 juta).Kos perbelanjaan tinggi ini melibatkan kapal laut, satelit, kapal terbang dan kapal selam yang dihantar ke Laut China Selatan dan Selat Melaka dan selepas itu ke Lautan Hindi pula.</div>
<div></div>
<div><a href="http://mynewshub.my/wp-content/uploads/1340.jpg"><img alt="Malaysia Plane" src="http://mynewshub.my/wp-content/uploads/1340-300x199.jpg" width="300" height="199" /></a>  <a href="http://mynewshub.my/wp-content/uploads/MH370-Komander-US-Navy-Puji-Malaysia.jpg"><img alt="MH370 - Komander US Navy Puji Malaysia" src="http://mynewshub.my/wp-content/uploads/MH370-Komander-US-Navy-Puji-Malaysia-300x214.jpg" width="300" height="214" /></a>      <a href="http://mynewshub.my/wp-content/uploads/51396661533_620x300.jpg"><img alt="51396661533_620x300" src="http://mynewshub.my/wp-content/uploads/51396661533_620x300-300x145.jpg" width="300" height="145" /></a></div>
<div></div>
<div>Memetik laporan <em>The Sydney Morning Herald</em>, kos kegunaan kapal HMAS Success milik Australia yang digunakan dua minggu lepas berjumlah $510,400 (RM1.67 juta) sehari.

Kos HMAS Toowoomba pula berjumlah $352,640 (RM1.16 juta) termasuk kos minyak dan kru untuk satu hari. Bila kos kedua-dua kapal ditambah, ia mencecah $9.28 juta (RM30.4 juta) untuk berada di Lautan Hindi.

Tentera Amerika Syarikat turut berbelanja sebanyak $3.62 juta (RM11.87 juta) bagi kegunaan 'Towed Pinger Locator' (TPL)' untuk mencari kotak hitam pesawat MH370.

Laporan yang sama turut berkata bahawa pihak Amerika Syarikat telah berbelanja sebanyak $3.3 million(RM10.8 juta) untuk kegunaan pesawat dan kapal mereka.Vietnam pula telah berbelanja $8 juta (RM26.2 juta) bagi penggunaan lapan pesawat mereka.

Akhbar berkenaan melaporkan bahawa kos lain pula termasuk wang yang diberi oleh kerajaan Malaysia sebanyak $5000 (RM16397.50) kepada ahli keluarga penumpang (bukan kru) dan jumlah keseluruhan menjadi $1.16 juta (RM3.7 juta).

Jumlah sekarang boleh mencecah $49.18 juta (RM161.29 juta) namun ia bukan angka keseluruhan kerana pencarian ini melibatkan 26 negara.

Ketua Penyelaras Pusat Penyelarasan Agensi Bersama, Angus Houston berkata beliau akan memberikan angka sebenar dalam masa terdekat. “Ia memerlukan wang yang banyak,” jelas beliau. - ASTRO AWANI

</div>
<div></div>
<div></div>
<div></div>