Samsung Galaxy Alpha telah berkali-kali dikhabarkan sebagai telefon pintar pertama Samsung yang didatangkan dengan badan yang diperbuat daripada logam, namun nampaknya setiap kali gambar yang tertiris, ia menunjukkan bahagian yang diperbuat daripada polikarbonet.

Spesifikasi yang dikhabarkan juga tidak begitu memberangsangkan dengan skrin 4.8 inci 720p, meletakkannya di bawah standard telefon pintar Galaxy S5 yang diperbuat sepenuhnya daripada plastik. 

Telefon pintar ini dikatakan akan dilancarkan dalam bulan ini, walaupun tiada pengumuman rasmi mengenainya setakat ini.

Atau adakah telefon pintar ini bukanlah telefon pintar mewah bespesifikasi tinggi yang diharapkan dan akan hanya dilancarkan secara kecil-kecilan oleh Samsung tanpa mengadakan sebarang acara pelancaran? Kita berkemungkinan akan tahu tidak lama lagi.