Jakarta - Adik Prabowo Subianto berkata jeneral bersara, Prabowo bukan seorang tokoh yang gila kuasa tetapi sentiasa serius apabila mahu membawa perubahan lebih baik kepada Indonesia.

Hashim Djojohadikusumo, 61, berkata Prabowo tidak mengejar sebarang jawatan dan ia dibuktikan melalui rekod silamnya. “Jika Prabowo kemaruk jawatan, dia tentu menerima tawaran dibuat Presiden Susilo Bambang Yudhoyono sebelum ini,” katanya.

Namun, kata Hashim, disebabkan sikapnya itu Prabowo menolak semua tawaran dibuat Susilo. “Kami mahukan berlaku perubahan di Indonesia.

“Jika gagal melakukan perubahan, lebih baik dia berehat dan meluangkan masa menunggang kuda di rumah,” katanya. - Agensi