KUALA TERENGGANU - Menteri Besar Terengganu Datuk Ahmad Razif Abd Rahman hari ini melahirkan perasaan bangga atas kemenangan Mohd Hafifi Mansor, atlet angkat berat negara yang menyumbangkan pingat emas pertama negara.

Dalam satu kenyataan hari ini, Ahmad Razif berkata kejayaan Mohd Hafifi di Sukan Komanwel 2014 di Glasgow, Scotland bakal menjadi contoh kepada golongan muda untuk terus maju dalam arena sukan.

"Saya juga berasa bangga kerana beliau berasal dari Seberang Takir dan saya juga merupakan Anggota Dewan Undangan Seberang Takir," katanya. - BERNAMA