KUALA LUMPUR - Pelabuhan Klang mencatat Indeks Pencemaran Udara (IPU) tidak sihat setakat 8 pagi dengan bacaan 114, demikian menurut Jabatan Alam Sekitar (JAS).

Menerusi laman webnya, JAS berkata 18 tempat lain turut mencatat bacaan paras sederhana antaranya Sri Aman (75), Miri (69), Seri Manjung (68), Cheras (62) dan USM, Pulau Pinang (60).

Tempat-tempat lain di seluruh negara dilapor mengalami IPU tahap baik.

Bacaan IPU antara 0 dan 50 dikategori sebagai baik, 51 hingga 100 sederhana, 101 hingga 200 tidak sihat, 201 dan 300 sngat tidak sihat dan melebihi 301 sebagai berbahaya.

Bacaan IPU boleh diperoleh menerusi laman web JAS di http://www.doe.gov.my. - BERNAMA