<p style="text-align: left;">KUALA LUMPUR - Suruhanjaya Pencegahan Rasuah Malaysia (SPRM) menafikan laporan beberapa media portal bahawa agensi itu sedang menyiasat pembelian kereta Mercedes-Benz oleh kerajaan Pulau Pinang untuk Ketua Menteri, Lim Guan Eng.</p>
<p style="text-align: left;">SPRM dalam satu kenyataan media memberitahu, sebarang kenyataan media rasmi SPRM hanya akan dikeluarkan melalui portal SPRM di alamat www.sprm.gov.my.</p>
<p style="text-align: left;">"Suruhanjaya ini ingin menegaskan bahawa SPRM tidak pernah mengeluarkan apa-apa kenyataan media berhubung perkara ini kepada mana-mana pihak," tegas kenyataan itu hari ini.</p>
<p style="text-align: left;">Guan Eng yang juga Setiausaha Agung DAP diselar ramai pihak kerana menggunakan kereta rasmi jenis Mercedes-Benz S300L di sebalik bajet defisit kerajaan DAP Pulau Pinang buat tahun keempat berturut-turut.</p>
<p style="text-align: left;">Bekas Naib Pengerusi DAP, Tunku Abdul Aziz Tunku Ibrahim turut menyifatkan tindakan bermewah-mewah oleh Ketua Menteri Pulau Pinang itu sebagai angkuh dan hipokrit kerana langsung tidak memikirkan sensitiviti rakyat. - mynewshub.my</p>