GENEVA - Angka korban wabak Ebola di tiga negara Afrika Barat meningkat kepada 337, menurut Pertubuhan Kesihatan Dunia (WHO), sekali gus menjadikan penularan wabak demam berdarah itu yang paling buruk.

Data terkini WHO menunjukkan angka kematian di Guinea, negara yang paling teruk dilanda wabak itu, mencecah 264, manakala 49 orang mati di Sierra Leone dan 24 lagi di Liberia.

Angka korban terbaharu itu menunjukkan peningkatan 60 peratus berbanding data pada 4 Jun yang mana 208 orang maut akibat virus itu.
Termasuk mereka yang maut, 528 orang di tiga negara berkenaan sudah dijangkiti Ebola. - AFP