<strong>SEORANG</strong> peminat tegar England menyatakan sokongannya terhadap pasukan Three Lions dengan mencukur rambutnya sehingga menampakkan wajah kapten pasukan, Steven Gerrard di bahagian belakang kepalanya.

Walaupun ramai penyokong telah memilih mengibarkan bendera dan juga pelbagai cara lain untuk menyatakan sokongan terhadap pasukan kegemaran mereka yang bertanding di Brazil, Kai Ward telah melakukan sesuatu yang berbeza.

Pemandu teksi dari Bognor Regis ini memotong rambutnya selepas melihat pasukan England tewas kepada Itali dalam perlawanan pertama Piala Dunia.

"Saya nampak lucu bagi orang lain tetapi adalah sesuatu yang berbaloi jika ia boleh memberikan nasib yang baik kepada pasukan dengan daya tarikan seperti ini," katanya.

Kami agak kagum dengan Gerrard, dan pada masa yang sama berasa bimbang.

Ward jelas berniat baik, tetapi bayangkan jika dia berada dekat dengan anda pada waktu lewat malam.

Potongan rambutnya telah dilakukan oleh pendandan rambut terkenal Bognor, Daren Terry. - <strong>mStar</strong>