<strong>Kekecohan yang disebabkan oleh seorang penumpang dari Britain telah memaksa sebuah pesawat Virgin Atlantic ke London untuk berpatah balik ke Hong Kong.</strong>

Laporan laman web Channel News Asia melaporkan penumpang berkenaan yang dikenali sebagai Robert berada dalam pesawat yang berlepas dari Lapangan Terbang Antarabangsa Hong Kong ke Heathrow sebelum dia membuat kecoh.

Kejadian berlaku selepas kira-kira sejam pesawat terbang.

Pesawat berkenaan berpatah balik selepas 90 minit penerbangan dan mendarat dengan selamat di Hong Kong. Robert ditahan dan dihantar ke ke hospital.

<strong> </strong>Menurut Pihak Berkuasa Lapangan Terbang Hong Kong pula, penerbangan VS201 yang menggunakan pesawat Airbus A340 berlepas pada waktu tengah malam ketika kejadian.

Penumpang lain yang terkandas telah ditempatkan di dalam sebuah hotel dan akan berlepas malam ini.

Menurut polis, suspek masih belum didakwa atas apa-apa tuduhan dan dia masih ditempatkan di hospital untuk menerima rawatan. - <strong>MYNEWSHUB.MY</strong>

Oleh :<strong> IKA</strong>