KANO, Nigeria - Sekurang-kurangnya 24 orang terbunuh apabila anggota Boko Haram menyerang sebuah kampung di timur laut Nigeria di mana kumpulan militan itu meningkatkan serangan sejak beberapa bulan lalu, menurut penduduk.

Berpuluh lelaki bersenjata yang menaiki motosikal menyerbu kampung Kamuya di negeri Borno selepas terbit matahari ketika penduduk sedang menuju ke pasar minggu lalu melepaskan tembakan.

Serangan itu menunjukkan bagaimana Boko Haram yang mendapat perhatian dunia selepas menculik lebih 200 pelajar perempuan bulan lalu, boleh menyerang sesuka hati serta kelemahan tentera Nigeria dalam memastikan keselamatan.- AFP