Pengerusi Felda Tan Sri Mohd Isa Abdul Samad menyuarakan rasa gembira agensi itu apabila lapan anak muda Malaysia berjaya melengkapkan ekspedisi kembara<strong> <a title="Misi Greenland 2014 Telah Hampir Melepasi Jarak Separuh " href="https://www.google.com/url?q=http://mynewshub.my/main/2014/05/14/misi-greenland-2014-telah-hampir-melepasi-jarak-separuh-ekspedisi/&amp;sa=U&amp;ei=uz-EU4PlDtaQuATaroGgBA&amp;ved=0CAgQFjAB&amp;client=internal-uds-cse&amp;usg=AFQjCNEChtuwl9KnBv0RSDOp2It9SGHVVw" target="_blank">Greenland 2014</a></strong> pada pagi semalam.

Kesemua lapan penjelajah termasuk dua anak Felda berjaya menghabiskan ekspedisi itu sejauh 540km merentasi pulau terbesar di dunia itu dalam masa hanya 27 hari berbanding sasaran iaitu selama 35 hari.

"Kita berasa gembira dengan kejayaan ini, ia memberikan semangat baru kepada generasi muda sekaligus menaikkan imej negara dalam ekspedisi mencabar seperti ini," katanya ketika dihubungi Mynewshub.my hari ini.

Felda merupakan penaja utama ekspedisi itu yang dianjurkan oleh<strong> <a title="	 Beberapa Penjelajah KE7B Felda Greenland Alami Batuk " href="https://www.google.com/url?q=http://mynewshub.my/2014/05/10/beberapa-penjelajah-ke7b-felda-greenland-alami-batuk-berdarah/&amp;sa=U&amp;ei=4T-EU-_ZKYTWrQfx_YCgBA&amp;ved=0CAYQFjAA&amp;client=internal-uds-cse&amp;usg=AFQjCNGnuvEvrx34PXAx-Q0KZM_N7sXu1Q" target="_blank">Kelab Eksplorasi Tujuh Benua</a></strong> (KE7B) itu.

Beliau turut berbangga dengan kejayaan dua anak muda dari Felda yang merupakan sebahagian daripada lapan penjelajah berkenaan yang berjaya menjayakan misi itu.

"<strong>Rasa gembira atas kejayaan anak Felda berjaya merentasi Greenland.. Ia juga mencipta sejarah kepada generasi baru Felda yang menunjukkan mereka mampu dan berkeupayaan untuk mengatasi cabaran seperti merentasi Greenland</strong>." katanya.

Dua anak Felda berkenaan ialah Yanizam Mohamad Supiah, 29, dari Felda Keratong, Pahang selaku Ketua Penjelajah dan Muhammad Shaiful Hisyam Abdul Aziz, 25, dari Felda Gedangsa, Hulu Selangor.

Kesemua lapan penjelajah berke<strong>naan bakal kembali ke Malaysia pada 3 Jun depan di Lapangan Terbang Antarabangsa Kuala Lumpur (KLIA). -</strong> <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>