SELEPAS muncul dengan single lagu terbaharu berjudul Perfume, Britney Spears meluahkan hasrat untuk berlakon filem pula.

Menurut laporan Dailymail, penyanyi yang pernah popular dengan lagu Baby One More Time itu turut mengimpikan untuk berlakon bersama dengan idolanya, Jennifer Lopez satu hari nanti, apatah lagi dia merupakan peminat tegar filem-filem lakonan Jennifer.

"Saya lebih senang jika ada tawaran berlakon filem. Saya rasa seronok apabila berada di depan kamera. teringin juga berlakon filem-filem komedi.

"Dan kalau boleh saya ingin bekerjasama dengan Jennifer kerana saya antara peminat fanatik penyanyi dan pelakon itu," katanya.

Beberapa tahun lalu, britney pernah membintangi filem Crossroads bersama Zoe Saldana dan turut tampil beberapa kali menerusi sitkom Will Grace dan How I Met Your Mother.